Screamin' Jay Hawkins

Ο Screamin' Jay Hawkins (Jalacy "Screamin' Jay" Hawkins, 18 Ιουλίου 1929 - 12 Φεβρουαρίου 2000) ήταν Αμερικανός τραγουδιστής της Rhythm and blues, μουσικός παραγωγός, πυγμάχος και ηθοποιός. Γνωστός για τη δυναμική της φωνής του και τη θεατρικότητα των παραστάσεων του, γνώρισε επιτυχία με το κομμάτι "I Put a Spell on You" το 1956, το οποίο έχει καταταχθεί στο # 320 στη λίστα με τα "500 καλύτερα τραγούδια όλων των εποχών" του περιοδικού Rolling Stone και έχει διασκευαστεί από εκατοντάδες καλλιτέχνες.

Βιογραφία
Ο Χόκινς γεννήθηκε το 1929 στο Κλίβελαντ. Σαν βρέφος βρέθηκε σε ορφανοτροφείο και υιοθετήθηκε σε ηλικία 18 μηνών. Μελέτησε κλασικό πιάνο και έμαθε να διαβάζει στην ηλικία των έξι ετών, ενώ έμαθε να παίζει κιθάρα μετά την εφηβεία του, με το όνειρο του να είναι να τραγουδήσει όπερα. Όταν δεν τα κατάφερε, ξεκίνησε την καριέρα του ως πιανίστας της μπλουζ μουσικής.

Κατά τα εφηβικά του χρόνια ξεκίνησε την καριέρα του ως πυγμάχος, κερδίζοντας τα χρυσά γάντια του 1943. Την επόμενη χρονιά, σταμάτησε τη φοίτηση του στο σχολείο για να πολεμήσει στον δεύτερο Παγκόσμιο Πόλεμο. Κατά τη θητεία του, χρησιμοποιούσε το ταλέντο του στη μουσική για να διασκεδάζει τους στρατιώτες.Screamin Jay Hawkins - Encyclopedia.com

Το 1949, κατέκτησε τον τίτλο του πρωταθλητή πυγμάχου μεσαίων βαρών στην πολιτεία της Αλάσκα και σταμάτησε την αθλητική του καριέρα για να ενταχθεί στο συγκρότημα του Tiny Grimes. Στη συνέχεια, συνεργάστηκε με τον Φατς Ντόμινο, πριν αποφασίσει να συνεχίσει ως σόλο καλλιτέχνης.Screamin' Jay Hawkins, Voodoo Rock 'n' Roll

Η μεγάλη επιτυχία ήλθε με το σινγκλ "I Put a Spell on You", του οποίου η αρχική έκδοση μέσω της Okeh Records δεν είχε γνωρίσει επιτυχία.Screamin' Jay Hawkins - I Put A Spell On You 78 rpm! Όταν το κομμάτι επανηχογραφήθηκε από την "Columbia", ο Χόκινς ήταν μεθυσμένος με αποτέλεσμα μία μπλουζ, χιουμοριστική εκτέλεση, με αστεία ουρλιαχτά και άλλα εφέ.Screamin' Jay Hawkins- "I Put a Spell On You" (Merv Griffin Show 1966) Η συγκεκριμένη εκτέλεση του έδωσε την πρώτη του επιτυχία το 1956 και τον ώθησε να ενισχύσει την εικόνα των ζωντανών του εμφανίσεων με μακάβρια σκηνικά, αφού ανέβαινε στη σκηνή μέσα σε φέρετρο, κρατώντας ένα σκήπτρο με ένα κρανίο.Boo-La La! | The ARChive of Contemporary Music Υπήρξαν περιπτώσεις όπου είχε περασμένο ένα κόκκαλο στη μύτη του και κουβαλούσε δόρυ και ασπίδα.Creedance Clearwater Revival The Music's Over

Ακολούθησαν τα σινγκλ "Hong Kong" και "Alligator Wine", χωρίς ιδιαίτερη επιτυχία.Screamin' Jay Hawkins - Alligator Wine - YouTube Κατά τη δεκαετία του '60, σταμάτησε την ενασχόληση του με τη μουσική και μετακόμισε στη Χαβάη. Επέστρεψε στις περιοδείες στα τέλη εκείνης της δεκαετίας, συνεχίζοντας μέχρι τον θάνατο του το 2000. Η τελευταία του στούντιο ηχογράφηση κυκλοφόρησε το 1998 με τίτλο "At Last".Screamin' Jay Hawkins - At Last (CD, Album) at Discogs Την ίδια χρονιά, κέρδισε το βραβείο πρωτοπορίας από το Rhythm and Blues Foundation.

Παράλληλα με τη μουσική του καριέρα, συμμετείχε στις ταινίες "Mystery Train" και "Perdita Durango" του σκηνοθέτη Τζιμ Τζάρμους και στα τέλη της δεκαετίας του '90 μετακόμισε στη Γαλλία.Screamin´ Jay Hawkins in Mystery Train (Jim Jarmusch)Perdita Durango (1997) - IMDb Ο Χόκινς πέθανε μετά από μία επέμβαση για ανεύρυσμα στις 12 Φεβρουαρίου 2000 στο Νεϊγί-συρ-Σεν, κοντά στο Παρίσι.R&B Legend Screamin' Jay Hawkins Dies At 70 Είχε παντρευτεί έξι φορές και υπολογιζόταν ότι ήταν πατέρας 57 παιδιών.NME News SCREAMING JAY'S 57 LOSTKIDS.COM!

Δισκογραφία
Στούντιο ηχογραφήσεις
 At Home with Screamin' Jay Hawkins (1958)
 The Night and Day of Screamin' Jay Hawkins (1965)
 ...What That Is! (1969)
 Because Is in Your Mind (1970)
 A Portrait of a Man and His Woman (1972)
 I Put a Spell on You (1977)
 Screamin' the Blues (1979)
 Lawdy Miss Clawdy (1979)
 Real Life (1983)
 Black Music for White People (1991)
 I Shake My Stick at You (1991)
 Stone Crazy (1993)
 Somethin' Funny Goin' On (1994)
 At Last (1998)Ζωντανές ηχογραφήσεις
 Screamin' Jay Hawkins and the Fuzztones Live (1984)
 At Home with Jay in the Wee Wee Hours (1988)
 Live & Crazy (1988)
 Screamin' Jay Hawkins and the Chikenhawks: Dr. Macabre (1991)
 Rated X (1993)
 Live at the Olympia, Paris (1999)

Παραπομπές

Πηγές
 Screamin' Jay Hawkins - Biography
 Screamin' Jay Hawkins | Biography | AllMusic
 Screamin' Jay Hawkins Discography at Discogs

Κατηγορία:Μπλουζ μουσικοί
Κατηγορία:Αμερικανοί πιανίστες
Κατηγορία:Αμερικανοί μουσικοί
Κατηγορία:Μουσική στο Κλίβελαντ